24/02/2022 | Administración LocalMunicipal
Cedeira
Bases específicas para a formación dunha bolsa de traballo para realizar contratacións laborais temporais ou nomeamentos interinos como operario-condutor

ANUNCIO BASES ESPECÍFICAS PARA A FORMACIÓN DUNHA BOLSA DE TRABALLO PARA REALIZAR CONTRATACIÓNS LABORAIS TEMPORAIS OU NOMEAMENTOS INTERINOS COMO OPERARIO-CONDUTOR Por Resolución da Alcaldía número 92/2022, de data 16 de febreiro de 2022, acordouse aprobar a convocatoria e a aprobación das Bases específicas para a formación dunha bolsa de traballo para realizar contratacións laborais temporais ou nomeamentos interinos como operario-condutor. BASES ESPECÍFICAS PARA A FORMACIÓN DUNHA BOLSA DE TRABALLO PARA REALIZAR CONTRATACIÓNS LABORAIS TEMPORAIS OU NOMEAMENTOS INTERINOS COMO OPERARIO-CONDUTOR 1.–OBXECTO DA CONVOCATORIA. O obxecto da convocatoria é a formación dunha bolsa de traballo para realizar contratacións laborais temporais ou nomeamentos interinos nos postos de traballo de operario-condutor do Concello de Cedeira.2.–DURACIÓN DOS CONTRATOS. Segundo se estableza en cada contrato de conformidade coas necesidades do concello ou de conformidade coa regulación das subvencións que o poidan financiar.3.–SISTEMA DE PROVISIÓN. Concurso-oposición.4.–XORNADA LABORAL.37 horas e 30 minutos semanais de luns a domingo cos descansos establecidos por lei de ser o contrato a xornada completa, ou a parte proporcional que se estableza en cada caso.5.–RETRIBUCIÓNS. Segundo as táboas salarias do concello de Cedeira para cada exercicio económico na categoría de “Outros oficiais 1.ª, operarios, operario-condutor, …. e categorías que para o acceso se precise título de Graduado Escolar, FP1 ou equivalente”. 6.–REQUISITOS DOS ASPIRANTES. Os aspirantes para participar nas probas, deberán reunir os seguintes requisitos, referidos á data na que remate o prazo de presentación de solicitudes: a) Ser de nacionalidade española, nacional dun Estado membro da Unión Europea, conxugue dun español ou dun nacional dun Estado membro da Unión Europea non separado de dereito, ou extranxeiro con residencia legal en España. b) Ter cumpridos 16 anos de idade e non superar, no seu caso, a idade máxima de xubilación forzosa. b) Estar en posesión do título de ESO, Graduado Escolar, FP1 ou equivalente. c) Permiso de conducir C. d) Acreditar o coñecemento de lingua galega. e) Non ter enfermidade ou eiva física ou psíquica que impida ou sexa incompatible co normal desempeño das funcións ou tarefas correspondentes á praza á que se opta. As persoas con algunha discapacidade deberán facelo constar na súa solicitude, sinalando se precisan de adaptación das probas. A condición de minusválido e a súa compatibilidade acreditaranse con certificación da Delegación Provincial de Sanidade e Servizos Sociais. f) Non estar incurso en causa de incapacidade ou incompatibilidade que determine a lexislación vixente. g) Non ter sido separado, mediante expediente disciplinario, do servicio á Administración do Estado, Comunidade Autónoma ou ás Entidades Locais, nin atoparse inhabilitado para o exercicio de funcións públicas. Os nacionais dos demáis Estados membros da Unión Europea ou dos daquelas que teñan subscritos Tratados referentes á libre circulación coa Unión Europea ratificados por España, deberán acreditar de modo fidedigno non estar sometidos a sanción disciplinaria ou condena penal que impidan no seu Estado o acceso á función pública. Os anteriores requisitos, así como os específicos que se esixan, se é o caso, para cada unha das prazas, deberanse reunir con referencia ó último día do prazo de presentación de solicitudes, e gozar deles ata a toma de posesión, e será nulo o nomeamento dos aspirantes que estean incursos en causas de incapacidade segundo a normativa vixente.7.–PRESENTACIÓN DE SOLICITUDES. A presentación de solicitudes poderá facerse no Rexistro Xeral do Concello de Cedeira, na Sede Electrónica (https://sede.cedeira.es) ou na forma prevista no artigo 16.4 da Lei 39/2015, de 1 de octubre, do procedimiento administrativo común das Administracións Públicas. Se se presentara a instancia por correo postal, deberá aparecer o selo da oficina de correos na devandita solicitude e se comunicará ao Concello a presentación da solicitude, por correo electrónico á dirección correo@cedeira. gal, ou por fax ao número 981482506. Noutro caso só a data de inscrición da instancia no Rexistro do Concello será a que se teña en conta para todos os efectos. O prazo será de DEZ días HÁBILES, contados dende o seguinte da publicación de anuncio da convocatoria no BOP. As solicitudes presentaranse en modelo de instancia que se adxunta e irán acompañadas de: Copia do D. N. I. Xustificante de pago da taxa de 7,50 €, según o disposto na Ordenanza municipal 2.6, reguladora da taxa pola participación en procesos selectivos, no artigo 5.1. Copia da titulación e do permiso de conducir esixidos. A declaración de que posúe todos os requisitos que se esixen para o ingreso na función pública e máis concretamente, na base sexta referido á data de expiración do prazo de presentación de instancias. Documentación xustificativa dos méritos que se valoran na convocatoria. Documento xustificativo de estar en posesión do Celga 2 ou equivalente debidamente homologado polo órgano competente en materia de Política Lingüística da Consellería de Cultura, Educación e Universidade da Xunta de Galicia, para os efectos da non realización da proba de galego. A presentación da instancia supón a aceptación e acatamento de todas e cada unha das bases desta convocatoria, así como o consentimento do/a solicitante para o tratamento dos seus datos persoais coa finalidade de levar a cabo a formación da lista de emprego. Así mesmo, os/as solicitantes prestan o seu consentimento para que os seus datos persoais sexan comunicados mediante a súa exposición no taboleiro de anuncio electrónico e na páxina web do concello para todo o relacionado con este proceso selectivo. Rematado o prazo de presentación de solicitudes, Alcaldía ditará resolución, que se publicará no Taboleiro de anuncios do concello e na páxina web do concello, declarando aprobada a lista provisional de admitidos/as e excluídos/as, con indicación, se é o caso, das causas de exclusión e outorgando o prazo improrrogable de 3 DÍAS HÁBILES seguintes á publicación da dita resolución, para presentar as reclamacións oportunas ou emenda de defectos. As persoas aspirantes que, dentro do prazo sinalado, non emenden a súa exclusión ou non alegasen a omisión, xustificando o seu dereito a ser incluídas na relación de persoas admitidas, serán consideradas definitivamente excluídas. Transcorrido o prazo de emenda de defectos, de ser o caso, por existiren persoas excluídas, a Alcaldía declarará aprobada a lista definitiva de persoas admitidas e excluídas, que se publicará no taboleiro de edictos do concello e na páxina web municipal. A publicación desta resolución no taboleiro electrónico iniciará o cómputo dos prazos para os efectos de posibles impugnacións ou recursos. Agás a convocatoria e as bases, que se publicarán no BOP e no taboleiro electrónico, os sucesivos actos e comunicacións que se deriven da realización deste proceso selectivo faranse públicos a través do Taboleiro electrónico e na páxina web desta administración.(www.cedeira. gal). A presentación de reclamacións, no seu caso, non suspenderá o proceso selectivo, salvo que así o acorde a Alcaldía.8.–COMISIÓN SELECCIONADORA. A Comisión seleccionadora estará composta por un presidente, un secretario e tres vogais nomeados por Resolución de Alcaldía de conformidade con artigo do Real Decreto Lexislativo 5/2015, do 30 de outubro, polo que se aproba o Texto Refundido da Lei do estatuto básico do empregado público. Poderase nomear a pesoal técnico aos únicos efectos de asesoramento da Comisión Seleccionadora. Todos os membros da Comisión Seleccionadora deberán posuír a titulación ou especialización igual ou superior á esixida para o acceso á praza convocada. A Comisión seleccionadora estará facultada para a interpretación das presentes bases, asi como para resolver as dúbidas que xurdan da súa aplicación e determinará a actuación procedente nos casos non previstos.9.–CRITERIOS DE SELECCIÓN. A) FASE DE CONCURSO: máximo 20 puntos.  Experiencia laboral: máximo 15 puntos. Experiencia profesional en traballos realizados no posto de operario-condutor, oficial-condutor, operario ou oficial 1.ª: 0,20 puntos por mes. Debe aportarse certificado de vida laboral acompañada de copias auténticas dos contratos de traballo que inclúan a descripción do traballo realizado. Se o contrato fose inferior á media xornada non se valorará.  Formación: máximo de 5 puntos. Formación en materia de prevención de riscos laborais impartidos por entidades ou empresas homologadas pola Administración: 0,20 puntos/curso por cursos de 20 horas ou máis de duración, ata un máximo de 3 puntos. Outros cursos de formación relacionados co posto obxecto deste proceso selectivo impartidos por entidades ou empresas homologadas pola Administración: 0,20 puntos/curso por cursos de 20 horas ou máis de duración, ata un máximo de 2 puntos. Os méritos alegados acreditaránse mediante documentos orixinais ou copias. B) FASE DE OPOSICIÓN (máximo 30 puntos). De carácter obrigatorio e eliminatorio, consistirá na realización dunha proba práctica relacionada coas funcións a desenvolver no posto, durante un tempo máximo de 30 minutos, debendo acadar como mínimo 15 puntos para superala PROBA ESCRITA DE COÑECEMENTO DO GALEGO Proba de carácter obrigatorio e eliminatorio para os aspirantes que non acrediten coñecementos de galego dun nivel mínimo de Celga 2. Consistirá en realizar unha proba escrita de coñecemento do idioma galego. O/as aspirantes deberán traducir un texto, facilitado polo tribunal, sen axuda de dicionario, de castelán a galego, e outro de galego a castelán. Esta proba terá unha duración de 30 minutos e cualificarase de “apto” ou “non apto”, quedando eliminados/as os/as aspirantes que non acaden a cualificación de apto. Estarán exentos da realización deste exercicio os/as aspirantes que presenten documentación acreditativa de mínimo de Celga 2 ou equivalente, segundo validacións oficialmente establecidas. Resolución do procedemento: Rematado o proceso selectivo, o tribunal disporá a publicación da puntuación final e da orde de cualificación dos aspirantes aprobados, que virá dada pola suma das puntuacións obtidas na fase de oposición e, se é o caso, dos méritos do concurso. De producirse empate na puntuación, a orde de desempate será a seguinte: 1. Puntuación obtida na Proba práctica.2. Puntuación obtida no apartado de experiencia laboral da fase de concurso 3. Puntuación obtida no apartado se formación da fase de concurso 4. De persistir o empate, resolverase por sorteo Seguidamente o Tribunal de selección elevará dita relación, xunto coas actas dos procesos selectivos, á Alcaldía co obxecto de proceder á formación da correspondente bolsa de traballo.10.–FORMACIÓN DE BOLSA DE TRABALLO. Cos aspirantes aprobados formarase unha bolsa de traballo segundo o orde de puntuación obtida para nomeamentos interinos ou contratacións laborais temporais en postos de traballo de contido equivalente de acordo coas seguintes normas: 10-1. Os chamamentos aos aspirantes. Os chamamentos faranse polo medio máis urxente que permita ter a constancia da súa recepción. Nos supostos nos que a necesidade de cobertura dun posto non fose previsible coa antelación suficiente ou polas circunstancias concorrentes no proceso de chamamentos debidamente acreditadas, fose necesario a súa cobertura de xeito urxente para evitar graves prexuízos no funcionamento e/ou prestación do servizo público, o chamamento poderá realizarse telefonicamente. Faranse dous intentos de contacto telefónico, cunha marxe de diferenza de tres horas entre os dous intentos. Neste suposto, o/a empregado/a público que as realice fará constar mediante dilixencia a súa realización, e se tiveron ou non resposta. Antes da sinatura do contrato o Concello poderá acordar que o traballador se someta a un recoñecemento médico-psicolóxico que evalue a súa adecuación ao posto a desempeñar. No caso de que o traballador resulte non apto non perderá o seu lugar na bolsa de traballo e volverá a ser chamado cando se oferte un posto de distintas características do que foi considerado non apto.10.2. Suspensión dos chamamentos.1. De oficio. A aceptación dun chamamento suporá a suspensión dos chamamentos ata que cese o primeiro nomeamento.2. Por solicitude do/a interesado/a. Os integrantes da bolsa de traballo que non se atopen prestando servizos poderán solicitar a suspensión das citacións mediante solicitude para o efecto formulada. A dita solicitude, que será irrenunciable, terá efectos suspensivos nas citacións. Os seus efectos produciranse desde o décimo día natural seguinte contado desde a presentación da solicitude de suspensión no rexistro do órgano competente. O tempo de duración desta, a elección da/o interesada/o, será de dous, seis ou doce meses computados desde a data de efectos da suspensión.10.3. Mellora. No caso de que algún integrante da bolsa de traballo estivera contratado ou nomeado como funcionario interino e fora a realizarse un novo chamamento para un posto que obxectivamente poda considerarse como de mais longa duración ou de maior xornada poderá solicitar ser contratado ou nomeado con preferencia aos seguintes na lista. O órgano competente o acordará sempre que non supoña menoscabo para o servizo.10.4. Situación na Bolsa de Traballo.1. Os integrantes da bolsa de traballo non perderán a orde de prelación que en cada momento lles corresponda, de tal maneira que se o nomeamento para o que son chamados finaliza, retornarán ao posto que novamente lles corresponda na lista.2. Os integrantes da bolsa de traballo que, sendo convocados para facer efectiva a contratación ou nomeamento segundo o disposto na base novena, non se presentaran ou renunciaran a esta, perderán os seus dereitos quedando excluídos da lista por un ano, debendo solicitar de novo a súa inscrición unha vez transcorrido o dito prazo.3. Os integrantes da bolsa de traballo que, sendo convocados para facer efectiva a contratación ou nomeamento, renunciaran a esta por causa xustificada, considerando causas xustificadas o estar traballando no momento do chamamento ou o atoparse en situación de incapacidade laboral temporal, non perderán a orde que lles corresponda na Bolsa de traballo, sempre e cando presenten documentación xustificativa (parte de baixa médica, ou copia da última nómina ou contrato laboral xunto con informe de vida laboral) xunto con solicitude de continuar formando parte da Bolsa, no rexistro xeral do Concello, no prazo de 5 días naturais dende o chamamento.4. Os integrantes da bolsa de traballo que renuncien á continuidade no desempeño dun posto de traballo perderán os seus dereitos quedando excluídos da lista por un ano, debendo solicitar de novo a súa inscrición unha vez transcorrido dito prazo.10.5. Nomeamentos e Cesamentos. Poderán conferirse nomeamentos interinos ou contratacións laborais temporais para o desempeño de postos de traballo que se encontren vacantes ou non vacantes. Neste último caso será causa suficiente a situación de ILT ou vacacións do seu titular. Previo ao nomeamento deberá solicitarse informe de existencia de crédito á Intervención Municipal. Unha vez comparecera o aspirante chamado segundo o orde da Bolsa de Traballo, o Sr. Alcalde por Resolución procederá ao seu nomeamento para o desempeño do posto de traballo correspondente. O cesamento producirase polo transcurso do prazo ou causa da contratación prevista ou por Resolución da Alcaldía de conformidade co establecido na lexislación vixente.10.6. Extinción da bolsa de traballo. A bolsa de traballo formada como consecuencia do proceso selectivo que regulan as presentes bases extinguirase unha vez transcorridos catro anos a contar dende a data de publicación no taboleiro de edictos do concello da Resolución da alcaldía que a aprobe, poidendo ser obxecto de prórroga por causas debidamente xustificadas e motivadas.11.–PUBLICIDADE. No BOP publicarase anuncio comprensivo do acordo de aprobación da convocatoria, do prazo de presentación de solicitudes e das bases do proceso selectivo. No taboleiro de anuncios e na páxina web do Concello e Sede Electrónica publicaranse as bases íntegras do proceso selectivo e os resultados do proceso de selección.12.–RÉXIME XURÍDICO APLICABLE. En todo o non previsto expresamente nas presentes bases, serán de aplicación as Bases xerais para a contratación de persoal laboral temporal do Concello de Cedeira, aprobadas na sesión plenaria do día 17 de abril de 1997, e publicadas no Boletín Oficial da Provincia número 110, do 15 de maio de 1997, o Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores, o Real Decreto Lexislativo 5/2015, de 30 de outubro (TREBEP) e da Lei 2/2015, do 29 de abril, de emprego público de Galicia e demais normas de aplicación. Cedeira, 15 de febreiro de 2022. O alcalde D. Pablo Diego Moreda Gil ANEXO II MODELO DE SOLICITUDE D./dona ___________________________________________________________________, DNI __________________enderezo ________________________________________________, C. P. _______________, localidade ____________________, teléfono _____________________ EXPÓN: Que tendo coñecemento da convocatoria publicada por este Concello para a contratación laboral temporal ou nomeamentos interinos como operario-conductor. Que reúne todas e cada unha das condicións esixidas nas bases da convocatoria sinalada. Apórtase a tal efecto a seguinte documentación:  Copia do D. N. I.  Copia da titulación e do permiso de conducir esixidos.  Xustificante do pago da taxa.  Copia da documentación acreditativa dos méritos alegados ______________________________________________________________________________________________________________________________________________________________________________________________________________________________________________________________________________________________________________________ SOLICITA: Ser admitido/a no correspondente proceso selectivo referido. DECLARA baixo xuramento: 1. Non padecer enfermidade ou defecto físico/psíquico, que impida o desempeño das funcións ou tarefas correspondentes á praza a que se opta.2. Non estar incurso en causa de incapacidade ou incompatibilidade que determine a lexislación vixente.3. Non estar separado mediante expediente disciplinario do servizo de calquera Administración Pública, nin estar inhabilitado para o exercicio das funcións por sentencia firme. – Que posúe todos os requisitos que se esixen para o ingreso na función pública e máis concretamente, na base sexta referido á data de expiración do prazo de presentación de instancias. Cedeira, ______ de __________________ de 2022. Asinado: ____________________________________ SR. ALCALDE DO CONCELLO DE CEDEIRA